Eurovision Song Contest 1987

32. Eurovision Song ContestDatum 9. Mee 1987Stad Bréissel (Belsch)Gebai Palais du CentenaireGewënner Johnny Logan (Irland)Zuel vu Länner 22Nei Participatiounen KengModeratiounViktor LazloInterval Act Mark GrauwelsOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
Den 32. Eurovision Song Contest war den 9. Mee 1987 an der Belsch. Organiséiert gouf d'Eurovisioun dat Joer am Palais du Centenaire zu Bréissel. Presentatrice war d'Viktor Lazlo.

Fir déi éischt Kéier hunn am Ganzen 22 Länner matgemaach, sou vill wéi nach ni virdrun. Malta a Monaco waren net dobäi. De Maximum vu Länner déi matmaachen däerfen ass dunn och vun den Organisateuren op 22 festgesat ginn.

Verschidde Sänger ware scho virdru mol eng Kéier dobäi, de Gary Lux fir Éisträich 1983 (Deel vu Westend) a 1985, d'Alexia fir Zypern 1981 (Deel vun Island), d'Grupp Wind fir Däitschland 1985 an de Johnny Logan fir Irland 1980.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bréissel matgedeelt ginn.

Déi éischt Plaz krut de Vertrieder vun Irland, de Johnny Logan mat 31 Punkte Virsprong virum Grupp Wind (Däitschland). Déi drëtt Plaz krut den Duo Umberto Tozzi a Raf, déi fir Italien ugetruede waren.

Fir Irland war et déi drëtt Kéier datt et de Grand Prix gewonnen hat, zweemol dovun de Johnny Logan (déi éischt Kéier 1980). De Johnny Logan hat dës Kéier d'Lidd och selwer geschriwwen.

 Klassement 
 Plaz  Land  Interpret  Titel  Punkten 1.  Irland  Johnny Logan  Hold Me Now  172 2.  Däitschland  Wind  Lass die Sonne in dein Herz  141 3.  Italien  Umberto Tozzi & Raf  Gente di mare  103 4.  Jugoslawien  Novi Fosili  Ja sam za ples  92 5.  Holland  Marcha  Rechtop in de wind  83 5.  Dänemark  Anne-Catherine Herdorf & Bandjo  En lille melodi  83 7.  Zypern  Alexia  Aspro-mavro  80 8.  Israel  Lazy Bums  Shir habatlanim  73 9.  Norwegen  Kate Guldbrandsen  Mitt liv  65 10.  Griicheland  Bang  Stop  64 11.  Belsch  Liliane Saint-Pierre  Soldiers of Love  56 12.  Schweden  Lotta Engberg  Boogaloo  50 13.  Groussbritannien  Rikki  Only the Light  47 14.  Frankräich  Christine Minier  Les mots d'amour n'ont pas de dimanche  44 15.  Finnland  Vicky Rosti & Boulevard  Sata salamaa  32 16.  Island  Halla Margrét  Hægt og hljótt  28 17.  Schwäiz  Carol Rich  Moitié-moitié  26 18.  Portugal  Nevada  Neste barco à vela  15 19.  Spuenien  Patricia Kraus  No estás solo  10 20.  Éisträich  Gary Lux  Nur noch Gefühl  8 21.  Lëtzebuerg  Plastic Bertrand  Amour, Amour  4 22.  Tierkei  Seyyal Taner & Lokomotif  Şarkım sevgi üstüne  0

 Um Spaweck 

 Eurovision.tv
 Eurovision.de
 diggiloo.net

 Bergen (Norwegen) 100px Dublin (Irland) ESC 1986 Eurovision Song Contest ESC 1988

1987
Kategorie:Musek 1987